ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας, δημόσιας έκτασης δασικού χαρακτήρα, εμβαδού 10.041,4661 τ.μ. στη
θέση «Θεοτόκος», Δήμου Μύκης, Περιφερειακής
Ενότητας Ξάνθης.
Τροποποίηση ρυμοτομικού σχεδίου Κυπαρισσίας, Δ.Ε. Κυπαρισσίας, Δήμου Τριφυλίας στο
Ο.Τ. 116 (Νοσηλευτική Μονάδα Κυπαρισσίας).
ΑΠΟΦΑΣΕΙΣ
Αριθμ. 148423
(1)
Κήρυξη ως αναδασωτέας, δημόσιας έκτασης δασικού χαρακτήρα, εμβαδού 10.041,4661 τ.μ. στη
θέση «Θεοτόκος», Δήμου Μύκης, Περιφερειακής
Ενότητας Ξάνθης.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 (Α’ 211/2019), όπως αναθεωρήθηκε και
ισχύει.
2. Τις διατάξεις της παρ. 1 του άρθρου 38, του άρθρου 41 και της παρ. 3 του άρθρου 70 του ν. 998/1979
«Περί προστασίας των δασών και των δασικών εν γένει
εκτάσεων της Χώρας» (Α’ 289).
3. Τον ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπράγ-
ματων δικαιωμάτων επί δασών και δασικών εν γένει
εκτάσεων και άλλες διατάξεις» (Α’ 303).
4. Τις υπ’ αρ. 160417/1180/08.07.1980, 182447/3049/
24.09.1980 και 154659/24.05.1982 εγκύκλιες διαταγές
του Υπουργείου Γεωργίας.
5. Την υπ’ αρ. 838/2002 απόφαση του Σ.τ.Ε., καθώς και
τις υπ’ αρ. 105204/2793/31.7.2002, 87355/363/14.03.2007
κ.λπ. εγκύκλιες διαταγές του Υπουργείου Αγροτικής Ανάπτυξης και Τροφίμων, αναφορικά με το αντικείμενο του
θέματος.
6. Την υπ’ αρ. 350447/11.10.2022 απόφαση του Γενικού Γραμματέα Δασών του Υπουργείο Περιβάλλοντος
και Ενέργειας «Κύρωση δασικού χάρτη των Τοπικών και
Δημοτικών Κοινοτήτων των Δήμων Ξάνθης, Τοπείρου,
Αβδήρων και Μύκης της Π.Ε. Ξάνθης» (Δ’ 702).
7. Το άρθρο 26 του ν. 4061/2012 (Α’ 66) και τις υπ’ αρ.
133356/3733/26.07.2013, 169536/1516/19.04.2012 και
179200/5059/20.12.2012 εγκυκλίους διαταγές του
Υπουργείου Περιβάλλοντος, Ενέργειας και Κλιματικής
Αλλαγής .
8. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(Α’ 112).
9. Το υπ’ αρ. 39682/28.04.2015 έγγραφο του Εθνικού
Τυπογραφείου για υποχρεωτική αποστολή εγγράφων
για δημοσίευση στο Φύλλο της Εφημερίδας της Κυβερνήσεως με χρήση τεχνολογιών πληροφορικής και επι-
κοινωνιών και προηγμένης ηλεκτρονικής υπογραφής.
10. Την από 13.08.2021 Πράξη Νομοθετικού Περιεχομένου «Έκτακτα μέτρα για την αποτελεσματική προ-
στασία και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις
πυρκαγιές του Ιουλίου/Αυγούστου 2021 και συναφείς
διατάξεις» (Α’ 143), με την οποία «Οι Δασικές Υπηρεσίες
των Αποκεντρωμένων Διοικήσεων της Χώρας μεταφέρονται στο Υπουργείο Περιβάλλοντος και Ενέργειας, ως
σύνολο αρμοδιοτήτων, προσωπικού, οργανικών θέσεων
και υλικοτεχνικής υποδομής, και λειτουργούν εφεξής ως
περιφερειακές υπηρεσίες αυτού» (άρθρο 3).
11. Το άρθρο 3 «Κάθετη οργάνωση και υπαγωγή των
Δασικών Υπηρεσιών στο Υπουργείο Περιβάλλοντος και
Ενέργειας» της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με το άρθρο  2
του ν. 4824/2021 «Κύρωση: α) της από 5.8.2021 Πράξης
Νομοθετικού Περιεχομένου “Έκτακτα μέτρα για την
αντιμετώπιση του κινδύνου πυρκαγιών” (Α’ 138) και β)
της από 13.8.2021 Πράξης Νομοθετικού Περιεχομένου
“Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές
του Ιουλίου/Αυγούστου 2021 και συναφείς διατάξεις“
(Α’ 143) και άλλες διατάξεις» (Α’ 156).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 202
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 202/01.04.2024
12. Το Β’ Μέρος «Διατάξεις για την ολοκλήρωσης της
μεταφοράς των δασικών υπηρεσιών στο Υπουργείο
Περιβάλλοντος και Ενέργειας» του ν. 4915/2022 (Α’ 63).
13. Την υπό στοιχεία ΥΠΕΝ/ΔΔΥ/48478/3594/16.05.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
14. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ)» (Α’ 160), όπως τροπο-
ποιήθηκε με το π.δ. 29/2022 (Α’ 77).
15. Το άρθρο 1 του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμμα-
τείας, μεταφορά υπηρεσιών και αρμοδιοτήτων» (Α’ 17)
με το οποίο συστάθηκε Γενική Γραμματεία Δασών.
16. Το άρθρο 47 του ν. 4915/2022 (Α’ 63), σύμφωνα με
το οποίο , όπου στην κείμενη νομοθεσία αναφέρεται ως
αρμόδιος για θέματα δασών ο Συντονιστής της Αποκεντρωμένης Διοίκησης ή ο Γενικός Γραμματέας Φυσικού
Περιβάλλοντος και Υδάτων, νοείται εφεξής ο Γενικός
Γραμματέας Δασών.
17. Την υπό στοιχεία ΥΠΕΝ/ΔΝΕΠ/83988/2740/
25.08.2022 απόφαση «Εξουσιοδότηση υπογραφής “Με
εντολή Υπουργού” του Υπουργού Περιβάλλοντος και
Ενέργειας, “Με εντολή Υφυπουργού” του Υφυπουργού
Περιβάλλοντος και Ενέργειας και “Με εντολή Γενικού
Γραμματέα Δασών” του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους Προϊστάμενους των
Επιθεωρήσεων Εφαρμογής Δασικής Πολιτικής και στους
Προϊστάμενους των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
18. Την υπ’ αρ. 84433/19.02.2024 εισήγηση του Δασαρχείου Ξάνθης περί κήρυξης αναδασωτέας έκτασης,
η οποία συνοδεύεται από τοπογραφικό διάγραμμα
της περιοχής και χάρτη προσανατολισμού και την από
19 Φεβρουαρίου 2024 έκθεση αυτοψίας του Μούρου
Ευάγγελου, Δασολόγου του Δασαρχείου Ξάνθης, αποφασίζουμε:
Κηρύσσουμε ως αναδασωτέα, τη δημόσια, δασικού
χαρακτήρα έκταση, εμβαδού 10.041,4661 τ.μ., στη θέση
«Θεοτόκος» του Δήμου Μύκης, Π.Ε. Ξάνθης, της οποίας
η βλάστηση καταστράφηκε από δασική πυρκαγιά, που
εκδηλώθηκε στις 25 Ιανουαρίου 2024.
Σκοπός της κήρυξης της έκτασης ως αναδασωτέας
είναι η διατήρηση του δασικού της χαρακτήρα, ο αποκλεισμός της διάθεσής της για άλλη χρήση και η απο-
κατάσταση της καταστραφείσας δασικής βλάστησης.
Η ανωτέρω έκταση απεικονίζεται στο επισυναπτόμενο
τοπογραφικό διάγραμμα και χάρτη προσανατολισμού
κλίμακας 1:50.000 και ορίζεται από τις κορυφές Α-Β-ΓΔ-E-Z-H-Θ-Ι-Κ-Λ-Μ-Ν-Ξ-Ο-Π-Α, οι συντεταγμένες των
οποίων αναφέρονται σε πίνακα συντεταγμένων σε σύστημα ΕΓΣΑ ’87. Τα ανωτέρω συνοδά στοιχεία αποτελούν
αναπόσπαστο μέρος της παρούσας.
Τα όρια της έκτασης είναι:
Βόρεια: Δάσος
Νότια: Δάσος
Ανατολικά: Δάσος
Δυτικά: Δάσος.
Σύμφωνα με τα στοιχεία της αυτοψίας, η έκταση
εμφάνιζε μορφή δασικής έκτασης, κατά τα οριζόμενα
στην παρ. 2 του άρθρου 3 του ν. 998/1979 «Περί προστασίας των δασών και των δασικών εν γένει εκτάσεων
της Χώρας», από το έτος 1945, ενώ η βλάστηση της
καείσας έκτασης αποτελούνταν από άτομα Άρκευθου,
μέσου βαθμού συγκόμωσης 50% περίπου και δευτερευόντως από λοιπά δασικά είδη και χορτολιβαδική
βλάστηση.
Σύμφωνα με τον μερικώς κυρωμένο Δασικό Χάρτη, η
εν λόγω έκταση εμπίπτει εντός ευρύτερης έκτασης με
δασικό χαρακτήρα που φέρει την ένδειξη «ΔΔ».
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 του ν. 3900/2010, Α’ 213), εντός
προθεσμίας εξήντα (60) ημερών, αρχόμενη από την επομένη της δημοσίευσής της (άρθρο 46 του π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς τον
Γενικό Γραμματέα Δασών από οποιονδήποτε έχει έννομο συμφέρον, σύμφωνα με τις διατάξεις της παρ. 3 του
άρθρου 35 του ν. 4280/2014, της παρ. 4 του άρθρου 44
του ν. 998/1979 και όπως αυτή ερμηνεύεται στη σκέψη 8
της υπ’ αρ. 5390/2012 απόφασης του Σ.τ.Ε.
Με την παρούσα απόφασή μας δεν προκαλείται δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 202/01.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 202/01.04.2024
Η απόφαση αυτή να δημοσιευθεί στην Εφημερίδα
της Κυβερνήσεως.
Ξάνθη, 20 Μαρτίου 2024
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
I
Αριθμ. 85801
(2)
Τροποποίηση ρυμοτομικού σχεδίου Κυπαρισσίας, Δ.Ε. Κυπαρισσίας, Δήμου Τριφυλίας στο
Ο.Τ. 116 (Νοσηλευτική Μονάδα Κυπαρισσίας).
Ο ΠΕΡΙΦΕΡΕΙΑΡΧΗΣ
ΠΕΛΟΠΟΝΝΗΣΟΥ
Έχοντας υπόψη:
1. Το άρθρο 186 του ν. 3852/2010 «Νέα αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Το π.δ. 131/2010 «Οργανισμός της Περιφέρειας Πελοποννήσου» (Α’ 224).
3. Το ν.δ. της 17.07.1923 (Α’ 228).
4. Τον ν. 1337/1983 (Α’ 33)και των εκτελεστικών αυτού
διαταγμάτων.
5. Το άρθρο 10 του ν. 3044/2002 (Α’ 197).
6. Τα άρθρα 18 και 19 του π.δ. της 03.04.1929 «Περί
Γενικού Οικοδομικού Κανονισμού», διατηρηθέντων σε
ισχύ.
7. Την εγκύκλιο 1/61, καθώς και το τεύχος του ΥΠΕΧΩΔΕ εγκύκλιος 55/13.6.1988 «Οδηγίες και προδιαγραφές
για τροποποιήσεις και επεκτάσεις σχεδίων πόλεως».
8. Την εγκύκλιο 29454/18/03 «Αρμοδιότητες Πολεοδομικού Σχεδιασμού», όπως και την εγκύκλιο 18894/6/06
«Άσκηση αρμοδιοτήτων Πολεοδομικού Σχεδιασμού».
9. Τις διατάξεις του Κώδικα Βασικής Πολεοδομικής
Νομοθεσίας (Δ’ 580/99) και ειδικότερα τα άρθρα 152,
154 και 160.
10. Τις διατάξεις του άρθρου 11 του Κώδικα αναγκαστικών απαλλοτριώσεων ακινήτων (ν. 2882/2001, Α’ 17).
11. Τις διατάξεις του ν. 4067/2012 (Α’ 79).
12. Τις διατάξεις του ν. 4315/2014 (Α’ 269).
13. Τις διατάξεις του ν. 4759/2020 (Α’ 245) και ειδικότερα τα άρθρα 87-93 του Κεφαλαίου Η’ «Ρυμοτομικές
απαλλοτριώσεις».
14. Το β.δ. της 27.02.1957 «Περί τροποποιήσεως και
επεκτάσεως του ρυμοτομικού Κυπαρισσίας» (Α’ 36).
15. Το β.δ. της 25.08.1969 «Περί καθορισμού των όρων
και περιορισμών δομήσεως των οικοπέδων, των κειμένων εντός των ορίων Οικισμών εχόντων εγκεκριμένο
ρυμοτομικό σχέδιο» (Δ’ 164).
16. Το β.δ. της 26.01.1979 «Περί συμπληρώσεως του
από 25.8.1969 β.δ. “Περί καθορισμού των όρων και περιορισμών δομήσεως των οικοπέδων, των κειμένων εντός
των ορίων Οικισμών εχόντων εγκεκριμένο ρυμοτομικό
σχέδιο”» (Δ’ 105).
17. Την υπ’ αρ. 72884/02.07.1991 (Δ’ 516) υπουργική
απόφαση, η οποία αφορά έγκριση Γενικού Πολεοδομικού Σχεδίου (Γ.Π.Σ.) οικισμού Κυπαρισσίας του Δήμου
Κυπαρισσίας (Ν. Μεσσηνίας).
18. Την υπ’ αρ. 1826/785/07.03.2005 (Δ’ 371) απόφαση
του Νομάρχη Μεσσηνίας, η οποία αφορά τροποποίηση του ρυμοτομικού σχεδίου Κυπαρισσίας στο Ο.Τ. 116
(Νοσοκομείο) ως προς την αύξηση - διεύρυνση του οικοδομήσιμου τμήματος.
19. Την υπ’ αρ. 7887/3493/20.10.2006 (Α.Α.Π. 191) απόφαση του Νομάρχη Μεσσηνίας, που αφορά τροποποίη-
ση του ρυμοτομικού σχεδίου Κυπαρισσίας στα Ο.Τ. 115,
116, 121, 129 και 130 του Δήμου Κυπαρισσίας Νομού
Μεσσηνίας.
20. Την από 24.04.2023 αίτηση της Νοσηλευτικής
Μονάδας Κυπαρισσίας, η οποία συνοδεύονταν από
την πρόταση τροποποίησης που απεικονίζεται στο από
Μάιο του 2023 τοπογραφικό διάγραμμα κλίμακας 1:500
του Διπλωματούχου Πολιτικού Μηχανικού Αλεβιζάκη
Βασιλείου το οποίο ελέγχθηκε και θεωρήθηκε από την
Υπηρεσία Δόμησης του Δήμου Τριφυλίας, καθώς και την
Τεχνική Έκθεση του ιδίου Μηχανικού στην οποία τεκμηριώνεται η αναγκαιότητα της τροποποίησης.
21. Την υπ’ αρ. οικ. 734/281/06.07.2023 θετική εισήγηση της Υπηρεσίας Δόμησης του Δήμου Τριφυλίας.
22. Την υπ’ αρ. 13/2023 απόφαση της Επιτροπής Ποιότητας Ζωής Δήμου Τριφυλίας.
23. Την υπ’ αρ. 132/2023 απόφαση του Δημοτικού Συμβουλίου Δήμου Τριφυλίας.
24. Τη δημοσιότητα της υπ’ αρ. 132/2023 απόφασης
στο Δημοτικό κατάστημα και στον τύπο: α)στην εφημερίδα «Θάρρος» στις 8 και 9 Αυγούστου 2023 στα υπ’ αρ.
37.024 και 37.025 φύλλα και β) στην εφημερίδα «Ελευθερία» στις 8 και 9 Αυγούστου 2023 στα υπ’ αρ. 13.061
και 13.062 φύλλα.
25. Το υπ’ αρ. 9809/11.08.2023 έγγραφο του Δήμου
Τριφυλίας, με το οποίο βεβαιώνεται η μη υποβολή ενστάσεων κατά της υπ’ αρ. 132/2023 απόφασης.
26. Το υπ’ αρ. 427/323/16.08.2023 έγγραφο της Υπηρεσίας Δόμησης του Δήμου Τριφυλίας.
27. Την υπ’  αρ. 415220/28.11.2020 εισήγηση της
Προϊσταμένης Τμήματος Χωρικού Σχεδιασμού της Διεύθυνσης Περιβάλλοντος και Χωρικού Σχεδιασμού Πε-
ριφέρειας Πελοποννήσου, η οποία διαβιβάστηκε στο
αρμόδιο ΣΥΠΟΘΑ Α ΠΕ Μεσσηνίας με το υπ’ αρ. 418735/
30.11.2023 έγγραφο.
28. Την ομόφωνα θετική γνωμοδότηση με υπ’ αρ. 20/
πρακτικό 2/13.12.2023 απόφαση (1ο θέμα εκτός ημερήσιας διάταξης) του ΣΥΠΟΘΑ Α ΠΕ Μεσσηνίας, που μας
διαβιβάστηκε με το υπ’ αρ. 35/09.02.2024 έγγραφό του.
29. Και επειδή:
Α) Η τροποποίηση προτάθηκε από τη Διοίκηση του
Νοσοκομείου προκειμένου να προβεί στις απαραίτητες
ενέργειες για την ενεργειακή και λειτουργική αναβάθμιση και εκσυγχρονισμό τόσο του υφιστάμενου κτιρια-
κού συγκροτήματος, όσο και του περιβάλλοντα χώρου,
συγκεντρώνοντας όλες τις συναφείς χρήσεις κατά το
δυνατόν σε ένα κτίριο απομακρύνοντας από τον χώρο
τις άναρχα υπάρχουσες κατασκευές δημιουργώντας νέα
χωροταξία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 202/01.04.2024
Β) Δεν επιφέρει μείωση των Κ.Χ.
Γ) Η εν λόγω τροποποίηση είναι σημειακή και εντοπισμένη.
Δ) Το γεγονός ότι από τις κανονιστικές διατάξεις της παρούσας δεν προκαλείται δαπάνη σε βάρος του προϋπο-
λογισμού της Περιφέρειας Πελοποννήσου, αποφασίζει:
1.1 Την έγκριση της τροποποίησης όπως αυτή απεικονίζεται στο από Μάιο του 2023 τοπογραφικό διά-
γραμμα κλίμακας 1:500 του Διπλωματούχου Πολιτικού
Μηχανικού Αλεβιζάκη Βασιλείου, το οποίο ελέγχθηκε
και θεωρήθηκε από την Υπηρεσία Δόμησης του Δήμου
Τριφυλίας υπογράφεται και συνοδεύει την παρούσα.
Συγκεκριμένα αποφασίζεται:
α) Η κατάργηση των υφιστάμενων Ο.Γ. στο εσωτερικό
του Ο.Τ. 116 που περιγράφονται από τις κορυφές Α2.Β1.
Β2.Β3.Β4.Β5.Α6., Α7.Β6.Β7.Β8.Β9.Β10.Β11.Β12.Β13.Α9.,
Α3.Β18.Β19.Α4. και Β14.Β15.Β16.Β17.Β14,
β) οι Ρ.Γ. του περιγράμματος του Ο.Τ. 116 που περιγράφονται από τις κορυφές Α2.Α3, Α4.Α5.Α6. και Α7.Α8.Α9.
να μετατραπούν σε Ο.Γ.
1.2 Οι όροι δόμησης στο Ο.Τ. 116 παραμένουν όπως
καθορίστηκαν με το β.δ. 25.08.1969 (Δ’ 164), όπως αυτό
συμπληρώθηκε με το β.δ. της 26.01.1979 (Δ’ 105).
1.3 Το Ο.Τ. 116 διατηρεί τον κοινωφελή χαρακτήρα
ΧΩΡΟΣ ΠΕΡΙΘΑΛΨΗΣ - ΥΓΕΙΑΣ και με την τροποποίηση
δεν επέρχεται μείωση του ισοζυγίου των Κ.Χ. στο ρυμοτομικό σχέδιο Κυπαρισσίας.
2.1 Η παρούσα απόφαση ισχύει από τη δημοσίευσή
της στην Εφημερίδα της Κυβερνήσεως.
2.2 Η απόφαση αυτή να αναρτηθεί στο διαδίκτυο και
να κοινοποιηθεί στον Δήμο Τριφυλίας.
2.3 Επιτρέπεται η υποβολή προσφυγής στον Γραμματέα της Αποκεντρωμένης Διοίκησης μέχρι συστάσεως
της αυτοτελούς Υπηρεσίας Εποπτείας Οργ. Τοπικής Αυτοδιοίκησης (Ελεγκτής Νομιμότητας) μόνο για παράβα-
ση νόμου, σύμφωνα με τις διατάξεις του άρθρου 227
του ν. 3852/2010 (Α’ 87) και σε προθεσμία 15 ημερών
από τη δημοσίευσή της σε ΦΕΚ ή την ανάρτησή της στο
Διαδίκτυο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 202/01.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 202/01.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 202/01.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Τρίπολη, 19 Μαρτίου 2024
Ο Περιφερειάρχης
ΔΗΜΗΤΡΙΟΣ ΠΤΩΧΟΣ

[Source: 20240400202.pdf | Tokens: 13515]